stanford-oval/wikipedia huggingface dataset:
חוג עם זהויות
תורת מבנה > רדיקלים

אלגברות עם זהויות מקיימות את השערת קתה (סכום אידיאלים שמאליים ניליים בהן הוא נילי) ואת השערת קורוש (אלגברה PI, אפינית ואלגברית היא מממד סופי). משפט Razmyslov-Kemer-Braun קובע כי רדיקל ג'ייקובסון של אלגברה נוצרת סופית (מעל חוג קומוטטיבי נותרי) עם זהויות הוא נילפוטנטי.
תורת מבנה > אידיאלים ראשוניים

אלגברת PI אפינית מעל חוג נותרי מקיימת את תנאי השרשרת העולה על אידיאלים ראשוניים למחצה. Small הוכיח שהאידיאלים הראשוניים באלגברה אפינית עם זהויות מקיימים את תנאי השרשרת היורדת.
הרחבה שלמה  R\subseteq S של חוגים עם זהויות מקיימת את התכונות Lying over, Going up, Incomparability (בהקשר הזה, אומרים שאידיאל ראשוני  Q\triangleleft S מונח מעל הראשוני  P\triangleleft R אם  P ראשוני מינימלי מעל  Q\cap R). באמצעות שיטת חוג העקבות הראו Razmyslov ו-Schelter כי אם  R אלגברת PI נוצרת סופית מעל המרכז שלה,  C אז קיימים  \alpha _{1},\cdots ,\alpha _{n} מרכזיים כך שהאלגברה  R[\alpha _{1},\cdots ,\alpha _{n}] היא מודול נוצר סופית מעל  C[\alpha _{1},\cdots ,\alpha _{n}]. בעזרת רעיון זה הראה Schelter שחוגים עם זהויות הם קטנריים. חוגים עם זהויות מקיימים גרסה לא קומוטטיבית של משפט האפסים של הילברט.
רואן הוכיח כי באלגברת PI ראשונית למחצה, לכל אידיאל (לא אפסי) ישנו חיתוך לא טריוויאלי עם המרכז. משפט פוזנר קובע כי לכל חוג ראשוני עם זהויות ישנו חוג שברים קלאסי, איזומורפי לחוג פשוט מממד סופי מעל המרכז שלו (שהוא שדה השברים של המרכז של החוג המקורי).
תחומים עם זהויות מקיימים את תנאי Ore (לפי הלמה של Jategaonkar) ולכן משוכנים בחוגים עם חילוק.
הצגות

ממשפט פוזנר נובע שחוג ראשוני עם זהויות ניתן לשיכון בחוג פשוט מממד סופי מעל המרכז שלו; הדבר נכון לחוג חוג ראשוני למחצה המקיים זהות (תוצאה שהוכחה על ידי עמיצור). אלגברה עם זהויות שהיא נותרית ונוצרת סופית מעל שדה (או באופן כללי יותר, מעל המרכז שלה), משוכנת בחוג מטריצות מעל שדה כלשהו.
עמיצור, סמול ואירווינג בנו דוגמות שונות לחוגים שמקיימים את כל הזהויות של מטריצות (מסדר כלשהו) מעל חוג קומוטטיבי, אך אינם משוכנים באף חוג מטריצות מעל חוג קומוטטיבי.
ראו גם

מגוון (תורת החבורות)
יהודה לייב טלר

| --- | --- |
אין תמונה חופשית
 לידה:  5 במאי 1912
 פטירה:  3 במאי 1972 (בגיל 59)
 לאום:  יהודי אמריקאי
 שפות היצירה:  שירה: יידיש; פובליציסטיקה והיסטוריה: אנגלית
 תחום כתיבה:  שירה, פובליציסטיקה, היסטוריה
 
יהודה לייב ("ג'אד") טלר (באנגלית: Judd L. Teller; ביידיש: יהודה לייב טעלער 5 במאי 1912, י"ח באייר ה'תרע"ב - 3 במאי 1972) היה משורר, היסטוריון ופובליציסט יהודי-אמריקאי שכתב ביידיש.
ביוגרפיה

יהודה ליב טלר נולד בשנת 1912 בטרנופול שבגליציה, לשלום טלר ולאלקע לבית לנדוי (ממשפחת הרב יחזקאל לנדא בעל הנודע ביהודה). ב-1921 היגר לארצות הברית. למד בבית מדרש למורים שליד ישיבת רבנו יצחק אלחנן ובישיבה יוניברסיטי. קיבל תואר ראשון מסיטי קולג' של ניו יורק ותואר שני ותואר דוקטור לפסיכולוגיה מאוניברסיטת קולומביה.
בשנת 1932 נשא לאשה את צפורה, בתו של הרב ישראל יששכר ביק.
את שירו הראשון ביידיש פרסם בשנת 1926, בהיותו בן 14. ספר שיריו הראשון, "סימבּאָלן" (סמלים") יצא לאור בשנת 1930. בשנת 1931 עמד בראש קבוצה של סופר יידיש צעירים, שכינו עצמם "חניכי אמריקה", להבדיל מהסופרים שהגיעו בבגרותם לאמריקה. הקים כתב עת ספרותי בשם "ליים אוּן ציגל" ("חומר ולבנים") וערך את שלושת הגליונות הראשונים שלו (את הגיליון הרביעי והאחרון ערך אדם אחר). כתב העת כלל שירים ביידיש, וכן מאמרים על משוררים אמריקאים כוולט ויטמן. בשנת 1934 יצא לאור, ב-125 עותקים, ספר שיריו השני, "מיניאַטורן" ("מיניאטורות"). בשנת 1940 יצא לאור ספר שיריו השלישי "לידער פון דער צייט" ("שירי הזמן"), שאותו תיאר חוקר הספרות דן מירון כ"ספרו הבשל, המקיף והחשוב ביותר".
במקביל פעילותו כמשורר ועורך פעל גם כפובליציסט ציוני, מתומכי זאב ז'בוטינסקי, ככתב וכעורך בסוכנות ידיעות.
בשנת 1943 הופיעה סדרת שירים שלו ביידיש, ולאחר מכן התמקד בכתיבה עיתונאית באנגלית, בעיקר בנושאים הקשורים ליהודים. פרסם מאמרים בעיתונות בארצות הברית ("ניו יורק הרלד טריביון", "כריסצ'ן סיינס מוניטור", "ניו ריפבליק" ועוד) ובישראל ("דבר", "מעריב" ו"הארץ").
באמצע שנות ה-50 התקרב בעמדתו הפוליטית לעמדת תנועת העבודה, והיה פעיל בארגונים יהודיים, בהם ההסתדרות הציונית, בני ברית והקונגרס היהודי העולמי. היה מנהל מחלקת החינוך במגבית ההסתדרות באמריקה. כמו כן קשר קשרים עם משרד החוץ הישראלי (בין השאר היה יועץ של משלחת ישראל לאו"ם) ועם מחלקת המדינה של ארצות הברית, בשליחותה יצא פעמים אחדות לברית המועצות, כמומחה לענייני היהודים שם.
בשנת 1959 חזר לפרסם שירים ביידיש בכתב העת "גאָלדענע קייט". פרסם ספרים פופולריים באנגלית על תולדות עם ישראל. קיים קשרים הדוקים עם המשורר גבריאל פרייל.
נפטר בשנת 1972. שלוש שנים לאחר מותו יצא לאור כרך מסכם של שיריו, "דורך יידישן געמיט".
בשנת 1986 יצא לאור בספרית פועלים הספר שירים, ובו שיריו של טלר שתרגם מיידיש והוסיף מסת-מבוא דן מירון.
מספרי העיון שכתב

Scapegoat of Revolution, 1954
The Kremlin, the Jews and the Middle East, 1957
The Jews : Biography of a People, 1966
Strangers and Natives. The Evolution of the American Jew from 1921 to the Present, 1970
לקריאה נוספת

דן מירון, "י.ל. טלר: הגאון והשבר של המודרניזם היידי-אמריקאי", הספרות, קיץ 1986
הערות שוליים

↑  י. ל. טעלער, סימבּאָלן - הטקסט המלא
↑  י. ל. טעלער, מיניאַטורן - הטקסט המלא
↑  י. ל. טעלער, לידער פון דער צייט - הטקסט המלא
↑  דן מירון, "י.ל. טלר: הגאון והשבר של המודרניזם היידי-אמריקאי", הספרות, קיץ 1986, עמ' 56
| --- | --- |
בקרת זהויות :  NLI: 987007525148205171  PLWABN: 9810669058805606  ISNI: 0000 0001 0983 6902  LCCN: no91007583  NKC: uk2005277815  NTA: 133324400  SUDOC: 077476751  VIAF: 68491697   WorldCat (עם VIAF): 68491697
יונדאי i30 N

| --- | --- |

 מאפיינים כלליים
 יצרן:  יונדאי N
 שנות ייצור:  2017-הווה
 הרכבה:  דרום קוריאה דרום קוריאה
 חברת אם:  יונדאי מוטור
 סיווג:  מכונית ספורט
 מרכב:  האצ'בק בעלת חמש דלתות
 פלטפורמה:  פלטפורמת יונדאי-קיה K2
 אורך:  4,335 מ"מ
 רוחב:  1,795 מ"מ
 גובה:  1,447 מ"מ
 משקל:  1,504 ק"ג
 בסיס גלגלים:  2,650 מ"מ
 מפרט טכני
 מנוע:  מנוע בנזין בנפח 2.0 ליטר טורבו המספק כ-250 או 280 כ"ס
 הילוכים:  תיבת הילוכים כפולת מצמדים בעלת שמונה הילוכים
 מהירות מרבית:  250 קמ"ש
 צריכת דלק:  12.3 קילומטר לליטר
 קשר:  פולקסווגן גולף GTI, רנו מגאן RS, פורד פוקוס ST
יונדאי i30 N (באנגלית: Hyundai i30 N) היא מכונית ספורט במרכב האצ'בק, בעלת חמישה מקומות ישיבה, שמיוצרת על ידי יונדאי N משנת 2017. היא הוצגה בתערוכת הרכב של פריז בספטמבר 2017, והגיעה לישראל בינואר 2019. היא המכונית הראשונה של יונדאי N.
היא מהווה כגרסת הספורט ליונדאי i30.
מפרט טכני

היא כוללת מנוע בנזין בנפח 2.0 ליטר טורבו המספק כ-250 כ"ס ב-6,000 סל"ד או 280 כ"ס. תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 5.9 או 5.4 שניות והמהירות המרבית עומדת על 250 קמ"ש.
מתיחת פנים שנת 2020

בספטמבר 2020 עברה ה-i30 N מתיחת פנים, שכללה הוספת 5 כ"ס לגרסה הבכירה של המנוע, הוספת תיבת הילוכים כפולת מצמדים שמונה הילוכים למנוע, שיפורים במערכות הנהיגה, עיצוב חדש וספורטיבי יותר, חישוקים קלים יותר להורדת המשקל, שימוש בסיבי פחמן בחלקי הרכב להורדת המשקל והוספת אופציה למושבי ספורט.
יונדאי i30 N Project C

היא גרסה בעלת עיצוב של מכונית מרוץ, מכוונת למסלול. היא כוללת שימוש נרחב בקרבון וסיבי פחמן להורדת המשקל, משקל המכונית ירד ב-50 ק"ג. ההאצה מ-0 ל-100 אורכת 6.0 שניות. היא הוצגה בספטמבר 2019.
יונדאי i30N דרייב-N

היא מהדורה מוגבלת (800 יחידות) ל-i30N שנחשפה ב-2 במאי 2022. היא כוללת שיוניים עיצוביים בלבד וללא שינויים מכנים. השינויים בעיצוב החיצוני כוללים חישוקי ברונזה בקוטר 19 אינץ'. רוכשי הדגם יוכלו לבחור מבין צבע חיצוני שחור או לבן פנינה ועבור מהדורת דרייב-N יונדאי הוסיפה פסי קישוט צבועים באדום וברונזה לאורך תחתית המרכב. השינויים בעיצוב הפנימי כוללים גלגל הגה בעיטוף של אלקנטרה ותפירה באדום השילוב הזה נמצא גם על המושבים, מוט ההילוכים והמשענת המרכזית. בנוסף ישנם חגורות בטיחות בצבע אדום, כפתורי N על ההגה בצבע אדום ועוד.
גלריה

יונדאי i30 N
מתיחת פנים שנת 2020
יונדאי i30 N Project C
הערות שוליים

↑  ה- GTI של יונדאי: יונדאי i30 N נחשפת, באתר קארטיוב, ‏13 ביולי 2017
↑  יונדאי i30N בישראל - האצ׳בק ופאסטבק במחיר החל מ-239,900 שקל, באתר קארטיוב, ‏20 בינואר 2019
↑  מתיחת פנים: 2021 יונדאי i30N החדשה נחשפת, באתר קארטיוב, ‏24 בספטמבר 2020
↑  מהדורה קלת משקל: יונדאי i30 N Project C, באתר קארטיוב, ‏10 בספטמבר 2019
↑  cartube, מהודה מוגבלת: 2022 יונדאי i30N Drive-N, באתר cartube
| יונדאי N |
| --- | --- | --- |
| אישיים | אלברט ביארמן - מנכ"ל ונשיא החברה |  |
| כלי רכב | יונדאי i30 N • יונדאי ולוסטר N • יונדאי i30 פאסטבק N • יונדאי i20 N • יונדאי קונה N • יונדאי אלנטרה N |  |
| אחר | יונדאי מוטור (חברת האם) |  |
טינקרבל וסוד הכנפיים

| --- | --- |

כרזת הסרט בעברית
 מבוסס על:  "פיות דיסני" מאת חברת וולט דיסני
 בימוי:  פגי הולמס
 הופק בידי:  מאקול ויגרט
 תסריט:  פגי הולמס, רוברטס גאנווי, ריאן רואו, טום רוג'רס
 עריכה:  מארק רוזנבאום
 מדבבים:  ראו כאן
 מדבבים בעברית:  ראו כאן
 מוזיקה:  ג'ואל מקנילי
 מדינה:  ארצות הברית ארצות הברית
 חברת הפקה:  אולפני דיסניטון Prana Studios (הנפשה)
 חברה מפיצה:  Walt Disney Studios Home Entertainment (הפצה ביתית) סרטי אולפני וולט דיסני (הפצה קולנועית) פורום פילם (ישראל)
 שיטת הפצה:  וידאו על פי דרישה, direct-to-video 
 הקרנת בכורה:  אוקראינה 16 באוגוסט 2012 ארצות הברית 31 באוגוסט 2012 ישראל 13 בספטמבר 2012
 משך הקרנה:  כ-75 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה ממוחשבת, פנטזיה, הרפתקאות
 תקציב:  כ-30-35 מיליון דולר
 הכנסות:  כ-67.5 מיליון דולר
 סרט קודם:  טינקרבל והסוד הקסום
 סרט הבא:  טינקרבל ופיית הפיראטים
 סרטים בסדרה:  טינקרבל (סדרת סרטים)
 www.disneyfairies.com
 דף הסרט ב־IMDb
 
טינקרבל וסוד הכנפיים (באנגלית: Tinker Bell and the Secret of the Wings) הוא סרט פנטזיה והרפתקאות אמריקאי בהנפשה ממוחשבת משנת 2012, אשר משמש כסרט הרביעי באורך מלא בסדרת הסרטים "טינקרבל" הלוקחת חלק בזיכיון "פיות דיסני" שבבעלות חברת וולט דיסני. עלילת הסרט מתרחשת בתקופת החורף לאחר אירועי הסרט "טינקרבל והסוד הקסום" (2010), והיא עוקבת אחר טינקרבל שמתיידדת עם אחותה האבודה, פיית החורף פריווינקל, למרות האיסור על כך.
הסרט בוים ונכתב על ידי פגי הולמס, יחד עם כתיבתם של רוברטס גאנווי, ריאן רואו וטום רוג'רס. מפיק הסרט הוא מאקול ויגרט, והמלחין שלו הוא ג'ואל מקנילי, אשר הלחין גם את הסרטים הקודמים. עריכת הסרט נעשתה על ידי מארק רוזנבאום, כשעל תפקידו היה מועמד לפרס אנני לעריכה הטובה ביותר. הסרט הופק על ידי אולפני דיסניטון, כאשר הנפשתו נעשתה על ידי Prana Studios.
הקרנת הבכורה של הסרט הייתה באוקראינה ב-16 באוגוסט 2012. בארצות הברית הסרט הוקרן בהקרנה מוגבלת בבתי הקולנוע החל מ-31 באוגוסט 2012 עד ל-13 בספטמבר, כאשר לאחר מכן, ב-23 באוקטובר, הסרט הופץ לצפייה ביתית ב-DVD ובלו-ריי. בישראל הסרט הוקרן בדיבוב עברי בבתי הקולנוע החל מ-13 בספטמבר 2012, כאשר זה הסרט הראשון מסדרת הסרטים שלא מופץ ישירות לצפייה ביתית. הסרט בהפצתו הביתית הופץ על ידי Walt Disney Studios Home Entertainment, בהפצתו הקולנועית הופץ על ידי סרטי אולפני וולט דיסני ובהפצתו בישראל הופץ על ידי פורום פילם. סרט זה הוא הראשון בסדרת הסרטים שיצא לאקרנים כסרט תלת-ממד. אורך הסרט הוא כ-75 דקות.
כחלק משיווק הסרט יצא אלבום האוסף "Disney Fairies: Faith, Trust, and Pixie Dust", כמו כן נכתב ספר על עלילתו ויצא משחק רשת. לסרט נוצר פסקול שהיה מועמד לפרס אנני לפסקול הטוב ביותר בטקס פרסי אנני ה-40, כאשר הוא הפסיד לסרט "ראלף ההורס". שיר הנושא של הסרט הוא "The Great Divide" בביצוע McClain Sisters. בשנת 2014 יצא לסרט המשכון בשם "טינקרבל ופיית הפיראטים", ובשנת 2025 צפוי לצאת רומן פריקוול בשם "Wings of Starlight".
מדבבים

הדיבוב העברי של הסרט בוים על ידי אפרת קרצמן, והופק על ידי הדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| טינקרבל | מיי ויטמן | מייה קדוש |
| פריווינקל | לוסי הייל | שירה נאור |
| רוזטה | מייגן הילטי | נועה גורן |
| אירידסה | רייבן סימון | הדר שחף-מעיין |
| סילברמיסט | לוסי לו | לורן סביר |
| פוון | אנג'לה ברטיס | מיכל רשף |
| וידיה | פמלה אדלון | עדי ארד |
| בובל | רוב פאולסן | מולי שולמן |
| שר הסתיו | ג'ון דימאג'יו | שמחה ברבירו |
| קלנק | ג'ף בנט | שמחה ברבירו |
| האוצר דואי | ג'ף בנט | אוהד שחר |
| סלד | מאט לנטר | ערן מור |
| גליס | גריי דליסל | רויטל זלצמן |
| ספייק | דבי ראיין | דקלה הדר |
| הפיה מרי | ג'יין הורוקס | רונה בקרמן |
| טרנס | ג'סי מקרטני | לירון לב |
| נער כפור | בן דיסקין | לירון לב |
| שר האביב | סטיב ולנטיין | דב רייזר |
| המלכה קלריון | אנג'ליקה יוסטון | יעל עמית |
| לורד מילורי | טימותי דלטון | צביקה פורמן |
| פיה חנון | תומאס לנון | גלעד קלטר |
| פיה רופאה | ג'ודי בנסון | הילה מערבי |
| שרת הקיץ | קטי נג'ימי | הילה מערבי |
| פיה מזכירה | קארי וולגרן | טליה ברקאי |
גבינה: די בראדלי בייקר
בנוסף דיבב אמנון וולף בדיבוב העברי פיה.
הפקה והפצה

באוגוסט 2008 הוכרז על הפקת הסרט כאחד מהסרטים באורך מלא המתוכננים להיות בסדרת הסרטים "טינקרבל", אשר לוקחת חלק בזיכיון "פיות דיסני" שבבעלות חברת וולט דיסני. הסרט הוא הסרט הרביעי באורך מלא בסדרת הסרטים, כאשר הוא משמש כהמשכון לסרט "טינקרבל והסוד הקסום" משנת 2010. העלילה שמופיעה בטריילר הראשוני של הסרט שונה מהעלילה הקיימת, כמו כן, על פי הטריילר, שם הסרט במקור היה אמור להיות "Tinker Bell and the Mysterious Winter Woods" ("טינקרבל וחורשות החורף המסתוריים"), לאחר ששם העבודה היה "Tinker Bell: A Winter Story" ("טינקרבל: סיפור חורף").
העבודה על הסרט נמשכה כשלוש שנים, וכחלק מהמחקר שלו הביאו מומחית שתדבר עם אחיות שהופרדו בילדתם, בדומה לטינקרבל ופריווינקל. כל הדמויות החדשות בסרט עוצבו על ידי ריטסוקו נוטני, כאשר השיער של פריווינקל עוצב על ידי קן פאבס. בסרט זה מסופר שאסור לפיות החורף לצאת מחורשות החורף, דבר שמתברר כטעות מפני שבסרט "טינקרבל", המשמש כסרט הראשון בסדרת הסרטים, הם מופיעים בהגעתה של טינקרבל לעולם הפיות.
הקרנת הבכורה של הסרט הייתה באוקראינה ב-16 באוגוסט 2012. בארצות הברית הסרט הוקרן בהקרנה מוגבלת בבתי הקולנוע החל מ-31 באוגוסט 2012 עד ל-13 בספטמבר, כאשר לאחר מכן, ב-23 באוקטובר, הסרט הופץ לצפייה ביתית ב-DVD ובלו-ריי שכללו בתוכם גם את הסרט "משחקי עמק הפיות". בישראל הסרט הוקרן בדיבוב עברי בבתי הקולנוע החל מ-13 בספטמבר 2012, כאשר זה הסרט הראשון מסדרת הסרטים שלא מופץ ישירות לצפייה ביתית. בבתי הקולנוע הסרט הוקרן כסרט תלת-ממד, כאשר זהו הסרט הראשון בסדרת הסרטים שמוקרן כך. מאוחר יותר הסרט שודר בערוצי טלוויזיה שונים, והופץ במקומות נוספים, ביניהם נטפליקס ודיסני+.
כחלק משיווק הסרט יצא אלבום האוסף "Disney Fairies: Faith, Trust, and Pixie Dust", הכולל שירים מתוך סרט זה ומסרטים קודמים שבסדרת הסרטים. במצעד אלבומי הילדים בארצות הברית מיקום השיא של האלבום הוא 16. בהשראת הסרט נכתב ספר שעוקב אחר עלילתו, כמו כן יצא משחק רשת בשם "Winter Woods Crossing".
פסקול

הסרט הולחן על ידי ג'ואל מקנילי, אשר הקליט את הלחנים של הסרטים הקודמים בסדרת הסרטים. מקנילי סיפר על הלחנים "ניסיתי לקבל שני עולמות מוזיקליים נפרדים. הזהות המוזיקלית של חורשות החורף מורכבת מצלילים זכוכיתיים גבוהים מאוד. השתמשתי בכוסות יין מקריסטל ובצלילים מאוד שקופים אחרים כדי לתת תחושת קור. זה מנוגד למרקם החם יותר של עמק הפיות".
שיר הנושא של הסרט הוא "The Great Divide" בביצוע McClain Sisters, כאשר הופק לו קליפ בכיכובן והוא מופיע בכתוביות הסיום של הסרט. השיר גם מופיע בסרט כאשר טינקרבל ופריווינקל מבלות ביחד, כאשר בגרסה העברית השיר בוצע על ידי נעמה לוי. שיר הפתיחה של הסרט, "We'll Be There", בוצע במקור על ידי סידני סיירוטה מההרכב המוזיקלי Echosmith ובעברית על ידי משי קלינשטיין. ניהול המוזיקה בדיבוב העברי נעשה על ידי שרון כהן.
פסקול הסרט, שנקרא "Secret of the Wings", יצא על ידי וולט דיסני רקורדס בשנת 2018 והוא כולל 27 רצועות. בטקס פרסי אנני ה-40 הוא היה מועמד לפרס אנני לפסקול הטוב ביותר, אך הפסיד לסרט "ראלף ההורס".
| Secret of the Wings> מס' | Secret of the Wings> שם | Secret of the Wings> ביצוע | Secret of the Wings> משך | Secret of the Wings>  | Secret of the Wings>  | Secret of the Wings>  | Secret of the Wings>  | Secret of the Wings>  | Secret of the Wings>  |
| --- | --- | --- | --- | --- | --- | --- | --- | --- | --- |
| 1. | Opening Poem  |   | 0:37 |  |  |  |  |  |  |
| 2. | We’ll Be There  | סידני סיירוטה | 1:55 |  |  |  |  |  |  |
| 3. | Snowy Owls  |   | 1:44 |  |  |  |  |  |  |
| 4. | Runaway Bunny  |   | 0:20 |  |  |  |  |  |  |
| 5. | Stepping Into Winter  |   | 1:13 |  |  |  |  |  |  |
| 6. | Searching For Clues  |   | 1:48 |  |  |  |  |  |  |
| 7. | Making Winter Clothes  |   | 0:51 |  |  |  |  |  |  |
| 8. | The Stowaway  |   | 2:18 |  |  |  |  |  |  |
| 9. | The Journey Begins  |   | 2:45 |  |  |  |  |  |  |
| 10. | Tink And Peri Meet, The Story  |   | 3:57 |  |  |  |  |  |  |
| 11. | The Great Divide  | McClain Sisters | 2:33 |  |  |  |  |  |  |
| 12. | Peri Wants To Go to Pixie Hollow  |   | 1:28 |  |  |  |  |  |  |
| 13. | Say Goodbye  |   | 1:36 |  |  |  |  |  |  |
| 14. | Peri Crosses Over  |   | 2:04 |  |  |  |  |  |  |
| 15. | The Great Divide (Reprise)  | McClain Sisters | 1:41 |  |  |  |  |  |  |
| 16. | Peri Falls  |   | 2:37 |  |  |  |  |  |  |
| 17. | Lord Mallory Forbids  |   | 2:59 |  |  |  |  |  |  |
| 18. | Queen Clarion’s Story  |   | 1:51 |  |  |  |  |  |  |
| 19. | The Weather Turns  |   | 3:01 |  |  |  |  |  |  |
| 20. | Frost Fairies Come To Help  |   | 3:43 |  |  |  |  |  |  |
| 21. | To The Rescue  |   | 2:09 |  |  |  |  |  |  |
| 22. | The Storm Hits  |   | 1:23 |  |  |  |  |  |  |
| 23. | The Thaw  |   | 1:49 |  |  |  |  |  |  |
| 24. | Tink’s Broken Wing  |   | 1:51 |  |  |  |  |  |  |
| 25. | The Wing Heals  |   | 1:43 |  |  |  |  |  |  |
| 26. | New Beginnings  |   | 1:32 |  |  |  |  |  |  |
| 27. | The Great Divide (EC version)  | McClain Sisters | 3:01 |  |  |  |  |  |  |
קבלה

הסרט הרוויח ממכירות הכרטיסים ברחבי העולם כ-51,507,647 דולר, כאשר הוא סך הכל הרוויח כ-67.5 מיליון דולר מתקציב של 30-35 מיליון דולר. באתר "Rotten Tomatoes" הסרט מחזיק בדירוג אישור של 62%, על סמך עשרים ואחת ביקורות. על הסרט כתב רמי רוטנברג באתר "הארץ":
"התסריט נצמד לנוסחה הקלאסית (והמנצחת) של דיסני, ולא סוטה ממנה ולו לסצנה אחת. דווקא בסרט שעוסק ביתרונות הרבים של בחינת הגבולות ניתן היה לצפות למעט משיכות מכחול פזיזות וליציאה מהשורות – אם כי מצד שני המבנה הכל כך מדויק של התסריט מאפשר לחיצות אפקטיביות במיוחד על בלוטות הרגש של הצופים, הצעירים והמבוגרים. הצד הוויזואלי של "טינקרבל וסוד הכנפיים", כיאה לסרט פיות קלאסי, הוא עז צבעים בעולם החום ומהלל את יופיים וייחודם של פתיתי השלג המתעופפים בחורשות החורף – ובאופן כללי תורם לקסם של הסרט. המוזיקה היא מוזיקת דיסני "קלאסית" מתוקה להפליא, שמתעופפת לפרקים אל מעבר לגבול הקיטש."
מארק רוזנבאום, עורך הסרט, היה מועמד בטקס פרסי אנני ה-40 לפרס אנני לעריכה הטובה ביותר, אך הפסיד לניקולס סי סמית', עורך הסרט "אמיצה".
רומן פריקוול

בהשראת הסרט נכתב על ידי אליסון ספט רומן פריקוול בשם "Wings of Starlight" ("כנפי אור הכוכבים"), אשר מתאר את האהבה והטרגדיה של המלכה קלריון ולורד מילורי. הרומן הוכרז לראשונה בשנת 2024, והוא צפוי לצאת לאור ב-4 בפברואר 2025 על ידי Disney Publishing Worldwide.
טינקרבל והסוד הקסום

| --- | --- |

כרזת הסרט בעברית
 מבוסס על:  "פיות דיסני" מאת חברת וולט דיסני
 בימוי:  ברדלי ריימונד
 הופק בידי:  הלן קלפטיץ', מרגוט פיפקין
 תסריט:  ג'ו אנסולבהר, פול ז'רמן, בוב הילגנברג, רוב מויר
 מדבבים:  ראו כאן
 מדבבים בעברית:  ראו כאן
 מוזיקה:  ג'ואל מקנילי
 מדינה:  ארצות הברית ארצות הברית
 חברת הפקה:  Walt Disney Pictures אולפני דיסניטון Prana Studios (הנפשה)
 חברה מפיצה:  Walt Disney Studios Home Entertainment (ארצות הברית) סרטי אולפני וולט דיסני (עולמי) פורום פילם (ישראל)
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 21 בספטמבר 2010 ישראל 2010
 משך הקרנה:  כ-79 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה ממוחשבת, פנטזיה, הרפתקאות
 תקציב:  כ-30-35 מיליון דולר
 הכנסות:  כ-10,872,752 דולר
 סרט קודם:  טינקרבל והאוצר האבוד
 סרט הבא:  טינקרבל וסוד הכנפיים
 סרטים בסדרה:  טינקרבל (סדרת סרטים)
 www.disneyfairies.com
 דף הסרט ב־IMDb
 
טינקרבל והסוד הקסום (באנגלית: Tinker Bell and the Great Fairy Rescue, "טינקרבל והצלת הפיה הגדולה") הוא סרט פנטזיה והרפתקאות אמריקאי בהנפשה ממוחשבת משנת 2010, אשר משמש כסרט השלישי באורך מלא בסדרת הסרטים "טינקרבל" הלוקחת חלק בזיכיון "פיות דיסני" שבבעלות חברת וולט דיסני. עלילת הסרט מתרחשת בתקופת הקיץ לאחר אירועי הסרט "טינקרבל והאוצר האבוד" (2009), והיא עוקבת אחר טינקרבל שמתחברת לילדה אנושית בת 9 בשם ליזי, למרות שאסור שבני האדם ידעו על קיומן של הפיות. בשונה משאר הסרטים בסדרת הסרטים, כל הסרט מתרחש בעולם האחר ולא בעולם הפיות שנמצא בארץ לעולם לא.
הסרט בוים על ידי ברדלי ריימונד, שביים את הסרט הראשון בסדרת הסרטים, נכתב על ידי ג'ו אנסולבהר, פול ז'רמן, בוב הילגנברג ורוב מויר, הופק על ידי הלן קלפטיץ' ומרגוט פיפקין והולחן על ידי ג'ואל מקנילי, שהלחין גם את הסרטים הקודמים. חברות ההפקה של הסרט הן Walt Disney Pictures ואולפני דיסניטון, כאשר הנפשתו נעשתה על ידי Prana Studios.
הקרנת הבכורה של הסרט הייתה בלונדון ב-May Fair Hotel ב-8 באוגוסט 2010, כאשר השתתפה בה לורן מוט, המדבבת המקורית של ליזי גריפיטס. בהמשך הסרט הוקרן במקומות נוספים, בין היתר ב-El Capitan Theatre, על מנת שיוכל להיות מועמד לפרס אוסקר לסרט המונפש הטוב ביותר. ב-21 בספטמבר 2010 הסרט הופץ בארצות הברית לצפייה ביתית ב-DVD ובלו-ריי על ידי Walt Disney Studios Home Entertainment. לאחר מכן הסרט הופץ ברחבי העולם על ידי סרטי אולפני וולט דיסני, כאשר בישראל הסרט הופץ לראשונה בדיבוב עברי בשנת 2010 על ידי פורום פילם. אורך הסרט הוא כ-79 דקות.
בהשראת עלילת הסרט פותח משחק וידאו ונכתבו ספר ומאנגה, כמו כן הוא כולל פסקול ששיר הנושא שלו הוא "How to Believe" בביצוע ברידג'יט מנדלר. בשנת 2012 יצא לסרט המשכון בשם "טינקרבל וסוד הכנפיים".
מדבבים

הדיבוב העברי של הסרט בוים על ידי אפרת קרצמן, והופק על ידי שירי רוזנברג, שגם היו אחראיות על הדיבוב בסרט הקודם.
| שם הדמות | מדבב/ת באנגלית | מדבב/ת בעברית |
| --- | --- | --- |
| טינקרבל | מיי ויטמן | מירב פלדמן |
| ליזי גריפיטס | לורן מוט | נועה פלדמן |
| ד"ר גריפיטס | מייקל שין | אוהד שחר |
| וידיה | פמלה אדלון | שמרית לוסטיג |
| סילברמיסט | לוסי לו | לורן סביר |
| אירידסה | רייבן סימון | עדי קוזלובסקי |
| רוזטה | קריסטין צ'נוות' | סיון שביט |
| פוון | אנג'לה ברטיס | מיכל רשף |
| בובל | רוב פאולסן | מולי שולמן |
| קלנק | ג'ף בנט | שמחה ברבירו |
| נהג | ג'ף בנט | שמחה ברבירו |
| טרנס | ג'סי מקרטני | לירון לב |
| קריינית | קארה דילון | יעל פרימר |
| גברת פרקינס | פיית' פרינס | הדר שחף-מעיין |
גבינה: בוב ברגן
בנוסף דיבבו פיות בדיבוב העברי דן קיזלר, יהונתן מגון, רונה בקרמן ותדהר יששכר.
הפקה והפצה

באוגוסט 2008 הוכרז על הפקת הסרט כאחד מהסרטים באורך מלא המתוכננים להיות בסדרת הסרטים "טינקרבל", אשר לוקחת חלק בזיכיון "פיות דיסני" שבבעלות חברת וולט דיסני. עלילת הסרט, שמשמש כסרט השלישי באורך מלא בסדרת הסרטים, היא המשכון לסרט "טינקרבל והאוצר האבוד" משנת 2009, כאשר במקור היא הייתה אמורה לעקוב אחר טינקרבל שמשתפת פעולה יחד עם וידיה, האויבת שלה, על מנת למצוא תמונה שמוכיחה את קיום הפיות בעולם האנושי. שם העבודה של הסרט היה "Tinker Bell: A Midsummer Storm" ("טינקרבל: סערת אמצע הקיץ").
ברדלי ריימונד, שביים את הסרט הראשון בסדרת הסרטים, ביים את סרט זה, כמו כן, הוא הולחן על ידי ג'ואל מקנילי, שהלחין גם את שני הסרטים הקודמים. המדבבים המקוריים והעבריים חזרו לדבב גם בסרט זה, כאשר בסרט זה הקריינית בשפת המקור היא קארה דילון, לאחר שתפקיד זה היה שייך ללורינה מק'קניט וגריי דליסל בהתאמה בסרטים הקודמים. סרט זה הוא הסרט האחרון בדיבוב המקורי בו מדבבת קריסטין צ'נוות' את רוזטה, לאחר שדיבבה אותה בכל הסרטים הקודמים, כאשר קולה הוחלף בקולה של מייגן הילטי. כמו כן, החל מהסרטים הבאים מדבבים רבים מהדיבוב העברי השתנו, כאשר הבולטת ביניהם היא מירב פלדמן שמדבבת את טינקרבל, אשר קולה הוחלף בקולה של מייה קדוש.
הקרנת הבכורה של הסרט הייתה בלונדון ב-May Fair Hotel ב-8 באוגוסט 2010, כאשר השתתפה בה לורן מוט, המדבבת המקורית של ליזי גריפיטס. מספר ימים לאחר מכן, ב-13 באוגוסט, הסרט הוקרן בבתי הקולנוע בבריטניה ואירלנד. בארצות הברית הסרט הוקרן בבכורה חיצונית ב-28 באוגוסט 2010 כחלק מפסטיבל שנקרא "Outdoor Cinema Food", אשר התרחש ב-La Cienega Park שבבוורלי הילס שבקליפורניה. החל מ-3 בספטמבר 2010 עד ל-19 בספטמבר הסרט הוקרן ב-El Capitan Theatre, על מנת שיוכל להיות מועמד לפרס אוסקר לסרט המונפש הטוב ביותר, דבר שלבסוף לא צלח.
ב-21 בספטמבר 2010 הסרט הופץ בארצות הברית לצפייה ביתית ב-DVD ובלו-ריי על ידי Walt Disney Studios Home Entertainment. לאחר מכן הסרט הופץ ברחבי העולם על ידי סרטי אולפני וולט דיסני, כאשר בישראל הסרט הופץ לראשונה בדיבוב עברי בשנת 2010 על ידי פורום פילם. מאוחר יותר הסרט שודר בערוצי טלוויזיה שונים, והופץ במקומות נוספים, ביניהם נטפליקס ודיסני+.
קבלה

כשהסרט יצא בבתי הקולנוע באירלנד, הוא דורג במקום העשירי בסיום שבוע הבכורה שלו, כמו כן הוא הרוויח כ-30,174 אירו בשבוע זה. הסרט הרוויח כ-10,872,752 דולר מהמכירות שלו, כאשר תקציבו הוא כ-30-35 מיליון דולר. באתר "Rotten Tomatoes" הסרט מחזיק בדירוג אישור של 78%, על סמך תשע ביקורות.
מוצרים נלווים

ספר שעלילתו היא עלילת הסרט יצא לאור בצמוד ליציאת הסרט, כאשר הוא תורגם לעברית על ידי סיגל גפן ויצא לאור בישראל על ידי ידיעות ספרים. כמו כן, בהשראת הסרט פותח על ידי Jupiter Corporation משחק הווידאו "Disney Fairies: Tinker Bell and the Great Fairy Rescue" עבור נינטנדו DS, כאשר הוא הופץ על ידי Disney Interactive Studios ב-22 בספטמבר 2010. בנוסף, יצאה בהשראת הסרט חוברת צביעה ופעילות. בשנת 2018 יצאה לאור מאנגה בהשראת עלילת הסרט, אשר נכתבה ואוירה על ידי שיורי קנאקי.